open-index/open-wikipedia-markdown huggingface dataset:
Emmwanyi/ Kaawa

**Kaawa** kyakunywa ekikolebwa okuva mu nsigo z'emmwanyi ezikiddwa ku muliro . Kaawa alina langi enzirugavu, muka ate nga alimu olwa asidi olutonotono, alina akakwate akasikiriza ku bantu, okusinga olw’obungi bwa caffeine, naye nga ne kaawa ataliimu kafeyini naye gyali atundibwa Waliwo n'ebintu ebirala eby'enjawulo ebitekebwa mu kaawa . 

Okukola kaawa kutandika nga emmwanyi (ebibala ebiva ku *[[:en:Coffea|mummwanyi]]* ) zaawuddwamu okuvaamu empeke etanayokebbwa . Kaawa akolebwa okuva mu mpeke ez'emmwanyi ezikiddwa, era nga bitera okunnyika mu mazzi agookya nga tebinasengejebwa. Ebiseera ebisinga bamugabula ayokya newankubadde nga kaawa gwebanyogoza oba alimu ice naye gyali. Kaawa asobola okutegekebwa mu ngeri ez’enjawulo (okugeza, espresso, French press, caffè latte, oba kaawa ow’omu mikebe eyakolebwa edda). Ssukaali, ebikyusa ssukaali, amata n’emizigo egyenjawulo bitera okuteekebwamu okujamu akakawa oba okwongeta ku buwoomi.

Newankubadde nga kaawa afuuse ekintu eky’etunzi mu nsi yonna, alina ebyafaayo bingi ebikwatagana ennyo n’ennono z’emmere okwetooloola Ssemayanja Emmyufu . Lipoota ezimu ku zasokeraddala okwesigika ku kunywa kaawa zikwata ku ngeri ekimera kino gye kyakozesebwamu mu Basufi b’e Yemen ( obugwanjuba bwa Buwalabu ) mu makkati g’ekyasa eky’ekkumi n’ettaano. https://en.wikipedia.org/wiki/ https://en.wikipedia.org/wiki/ Okutuukiraddala ku nkomerero y’ekyasa eky’ekkumi n’omusanvu, kaawa asinga obungi mu nsi yonna yayingizibwanga okuva mu Yemen. Naye ekyokunywa kino bwe kyagenda kyeyongera okukyaka n'okwettanirwa ennyo, kaawa yatandika okulimibwa mu bitundu bya Java mu kyasa eky’ekkumi n’omusanvu, ne mu Amerika okuva mu kyasa eky’ekkumi n’omunaana n'okweyongerayo. https://en.wikipedia.org/wiki/****

Ebika by’emmwanyi ebibiri ebikyasinze okulimibwa bye bino *[[:en:Coffea_arabica|C.&nbsp;arabica]]* ne *[[:en:Robusta_coffee|C.&nbsp;robusta]]* .  Ebimera bya kaawa birimibwa mu nsi ezisukka mu 70, okusingairaddala mu bitundu bya Amerika, Southeast Asia, ssemazinga wa Buyindi, ne Afirika. Emmwanyi embusi , ezitanakazibwa zisuubulibwa ng’ekintu eky’ebyobulimi. wetwatuukidde mu 2023 ngaMu mwaka gwa 2023, Brazil ye yali esinga okulima emmwanyi ezikolebwamu kaawa, ng’efulumya ebitundu asatu mu kimu (31) ku buli kikumi mu nsi yonna, nga eddirirwa Vietnam. Newankubadde ng’obutunzi bwa kaawa butuuka ku buwumbi bwa ddoola buli mwaka mu nsi yonna, abalimi b'emmwanyi (kaawa) babeera mu bwavu mu ngeri etategeerekeka. Abavumirira omulimu gwa kaawa balaze nga kaawa wakosa obutonde bw’ensi nga muno mulimu okwerula ettaka eryokulimirako saako  n'amazzi ayeyambisibwa.
Upper Mulago Regiona; Referral Hospital

**Eddwaliro lya Upper Mulago Regional Referral Hospital** erimanyiddwa nga **Old Mulago Regional Referral Hospital** eddwaliro ekulu mu Uganda .  Bwe lyandikibwawo, lyasuubirwa okukola ng’eddwaliro ly’ekitundu eri abantu mu Kampala yenna, nga muno mulimu ekibuga ekikulu Kampala (2014 omuwendo gw’abantu: 1,507,080)  ne Disitulikiti y’e Wakiso egyetooloddewo (2014 pop: 1,997,418). 

## Ekifo
Eddwaaliro lya Mulago oba Mulago omukadde lisangibwa ku kasozi Mulago, amangu ddala mu bukiikakkono n’obuvanjuba bw’eddwaliro lya Mulago National Referral Hospital eryaakalongosebwa, kilomiita 5 (3 mi) mu bukiikakkono bw’ekitundu ky’ebyobusuubuzi wakati mu Kampala.  Ensengeka za Mulago ogw'engulu ziri 0°20'27.0"N, 32°34'33.0"E (Latitude:0.340835; Longitude:32.575823). 

## Okutwalira awamu
Eddwaaliro lya Mulago omukadde lyatandikibwawo mu 1913. Eddwaliro lya Mulago omupya oba Mulago owoowansi yatandikibwawo mu 1962. Gombi awamu gakola "Mulago owawaamu" nga kuliko ebitanda 1,790 ebikola ng'eddwaliro ly'eggwanga eriweebwa abantu n'eddwaliro ewasomerwa abayizi ba Makerere gamba  Makerere University College of Health Sciences .  Mulago owa wansi ali mu kulongoosebwa n’okuddaabirizibwa okusobola okufuuka ekitongole ekyamaanyi mu kujanjaba n’okusomesa.  Ekitegekeddwa kwe kulongoosa Mulago owa wansi okufuuka ekifo eky’ebitanda 900, omuli n’eddwaliro ly’abakyala n’abaana abazaalibwa mu Mulago ery’ebitanda 400 . Olwo Mulago owoowaggulu egenda kufuulibwa eddwaaliro ly’ebitanda 600, eddwaliro lye kitundu mu kibuga Kampala, kubanga temuli eddwaaliro lya kika ekyo. 

## Omuwendo gw’abantu oguluubirirwa
Eddwaaliro lino ligendereddwa okukola ng'eddwaliro ly'ekitundu eriweebwa abantu mu Kampala owaawamu, ng'ekimu ku bigenda okukolebwa mu ddwaliro lino "kwe kutumbula eby'obulamu mu kubuga Kampala", enteekateeka eno evvujirirwa African Development Bank . 

## Laba ne

* Olukalala lw'amalwaliro mu Uganda
* Eddwaliro ekkulu e Naguru
* Eddwaliro ekkulu e Kawempe
* Eddwaaliro ekkulu e Kiruddu

## Ebiwandiiko ebikozesebwa
Victoria Mwaka

**Victoria Mwaka** munnayuganda pulofeesa w’eby’ettaka, munnabyabufuzi era omulwanirizi w’eddembe ly’abakyala ng’abeera mu disitulikiti y’e Luweero mu Uganda . 

## Ensibuko n’obuyigirize
Yazaalibwa Makulubita mu Disitulikiti y'e Luweero .  Musomesa, pulofeesa era munnabyabufuzi . Alina diguli eyokusatu  mu by'ettaka gye yafuna okuva mu yunivasite e Makerere . 

## Omulimu gwe nga tanayingira byabufuzi
Yatandika okusomesa mu 1969 era n’afuuka omuyambi w'omusomesa , pulofeesa omuyambi weby'ettaka  n’oluvannyuma n’akulira ekitongole ky'ebyettaka  mu yunivasite  e Makerere emirundi ebiri okuva mu 1975.  Yafuuka pulofeesa we by'ettaka  mu 1991 ekyamufuula omukyala we by'ettaka  eyasooka okubeera ne (PhD) ddiguli eyokusatu. Yakulembera   essomero ly’abakyala n’okunoonyereza ku kikula ky’abantu era n’alungamya enteekateeka eno okutuusa lwe yafuuka omumyuka wa Ssentebe w’olukiiko olufuzi wakati wa 1994 ne 1995.  Ye yali omunoonyereza omukulu mu kunoonyereza okwakolebwa mu Liberia. 

## Omulimu gw’ebyobufuzi
Yeegatta ku byobufuzi mu 1996 bwe yavaayo ng’omuwanguzi ng’omubaka wa palamenti akiikirira abakyala mu Disitulikiti y’e Luweero era n’awummula mu butongole ebyobufuzi ebinyiikivu mu 2011 

## Obulamu bw’omuntu
Yafumbirwa Abel Mwaka eyafa  mu 2016. Omulimu gwe gwatandika ng’omusomesa mu 1969 era mu 1993  essomero lya Victoria Model Secondary School mu Luweero Town Council okusobola okuwa omwana omuwala obuyigirize obusoboka  . Ono era yasunsulwa okukulira akakiiko akaddukanya amalwaliro mu disitulikiti y’e Luweero era n’akkirizibwa olukiiko lwa disitulikiti y’e Luweero .   

## Ebijulizo
Ponsiano Ocama, omuwandiisi w’ebitabo

**Ponsiano Ocama** Munnayuganda omusawo, munoonyereza, muddukanya weby’ensoma  , nga ye muyambi wa pulofeesa w’obusawo era nga yaliko akulira ekitongole ky’obusawo obw’omunda mu yunivasite e Makerere essomero lyeby'eddagala , ekitundu ku Makerere University College of Health Sciences . 

## Obulamu obwasooka n’okusoma
Ocama yazaalibwa mu Uganda circa mu 1969. Oluvannyuma lw’okusoma mu masomero ga pulayimale ne siniya mu kitundu, yakkirizibwa mu yunivasite e Makerere  essomero lyeby'eddagala , n’atikkirwa mu 1994 n’afuna diguli esooka mu by'eddagala n'okulongoosa  . Mu 2001, yaweebwa diguli eyokubiri mu by'eddagala, okuva mu ssomero lye limu ery’obusawo. Diguli ye eyokusatu  yamuweebwa Yunivasite y’e Antwerp mu Bubirigi, mu 2011.  Era yamaliriza diguli y’okunoonyereza mu by’ensoma mu by’ekibumba mu Yuniversity y'e Texas Southwestern Medical Center, mu Dallas, Texas, Amerika. 

## Omulimu
Dr Ponsiano Ocama mukugu mubyomulubuto era alina obukugu muby'ekibumba  ng'essira aliteeka ku bulwadde bw'ekibumba  , omuli siriimu / mukenenya, Hepatitis B, Hepatitis C n'enkolagana wakati w'obulwadde buno n'omulimu gwazo mu kuleeta n'okukulaakulana kwa kookolo w'ekibumba . Akulembeddemu okunoonyereza okuwerako mu bujjanjabi ng'essira aliteeka ku siriimu, hepatitis B ne hepatitis C. 

Mu 2003, yeegatta kussomero lye  Makerere ery'ebyobulamu  ng’omusomesa mu kitongole ky’obusawo bw’omunda. Mu 2010, yakuzibwa n’atuuka ku ddaala ly’omusomesa omukulu . Yafuuka pulofeesa omuyambi mu 2013. Mu 2015, yalondebwa okukulira ekitongole ky’obusawo bw’omunda mu ttendekero lino. 

## Ebijulizo

## Ebiyungo eby’ebweru

* Ponsiano Ocama, MBChB, MMED, PhD:Pulofeesa omuyambi  era Ssentebe mu kitongole ky’obusawo mu ssomero lye Makerere eryebyobulamu , Kampala, Uganda
* Ekitongole ky'obusawo mu ddwaaliro e Mulago Okuva nga 11 ogwekuminoogumu  mu 2016.
Disitulikiti y'e Kikuube

Disitulikiti esangibea mu bitundu by'amaserengeta ga Uganda . Lwatumibwa okuva mu linnya lya munisipaali yaayo enkulu, Kikuube . https://en.wikipedia.org/wiki/
Patrick Birungi

**Patrick Bitonder Birungi** munnayuganda omukugu mu by’enfuna, muby'ensoma n’ebitongole, akola nga dayireta omukulu owa Uganda Development Corporation (UDC), okutandika nga 4 ogw'okuna mu 2019.  UDC kkampuni ya gavumenti ya Uganda, eyatandikibwawo mu 1952, erina obuyinza okutumbula ssente mu ggwanga n’okuddukanya ssente za gavumenti mu bizinensi n’amakolero ag’obwannannyini. 

## Obulamu obuto n’okusoma
Birungi yazaalibwa nga 1 Gatonya mu 1968 mu kitundu ky'e Toro . Oluvannyuma lw’okusomera mu masomero ga pulayimale ag’omu kitundu, yeewandiisa mu essomero lya Nyakasura , ery'abawala n'abalenzi, ery’ekisulo, nga lya siniya erisangibwa mu Fort Portal, mu Disitulikiti y’e Kabarole, mu bitundu by'ebugwanjuba bwa Uganda. Yatikkirwa e Nyakasura n'afuna Dipulooma ya Siniya . 

Yafuna diguli ye esooka, Bachelor of Arts mu byenfuna, okuva mu yuniversite e Makerere , eya gavumenti esinga obukadde  n'obunene mu Uganda. Diguli ye eyookubiri, eya sayansi mu by’enfuna yagifuna okuva mu yunivasite y’e Pretoria mu bukikakkono bwa Afirika. Alina ne diguli ya Dokita mu bufilosoofo mu by’enfuna, nayo yagifuna okuva mu yunivasite y’emu. 

## Omulimu
Okutandika mu myaka gya 1990, Birungi yakola ng’omukugu mu by’enfuna mu mirimu egy’enjawulo omuli n’ekitongole ekivunaanyizibwa ku ddagala mu ggwanga .  Okuva mu 1992 okutuuka mu 2008, yasomesa mu yunivasite e Makerere, n’alinnya ku kifo ky’omusomesa omukulu, mu kiseera weyaviirayo. Okumala emyaka esatu, wakati wa 2007 ne 2010, yaliko omukugu mu by’enfuna mu ggwanga, mu nteekateeka y’amawanga amagatte ey’enkulaakulana (UNDP). 

Nga tannatuuka ku kifo ky’alimu kati, yamala emyaka kumpi mwenda mu kitongole ekivunaanyizibwa ku nteekateeka y’eggwanga ekya National Planning Authority of Uganda, ng’aweereza eyo nga Dayirekita w’okuteekateeka enkulaakulana.   

Ng’ali eyo, yeenyigira butereevu mu kuteekawo enteekateeka y’enkulaakulana y’eggwanga eyasooka (I)(2010–2015) n'eyookubiri (II) (2015–2020).  

## Laba ne

* Emmanuel Tumusiime-Mutebile
* Louis Kasekende
* Ebyenfuna bya Uganda

## Ebijulizo

## Ebiyungo eby’ebweru

* Uganda Development Corporation Omukutu gwa yintaneeti
* Empisa Embi Ensimbi N'okukulembeza Ebikosa Enkula Ya Uganda -Kisamba Mugerwa Nga 21 ogw'omusanvu mu 2018.
Gorretti Byomire, omuwandiisi w’ebitabo

**Gorretti Byomire** Munnayuganda omukugu mu by'okukozesa kompyuta, mu by'ensoma n'okulwanirira eddembe ly'abalema . Musomesa mu kitongole kya tekinologiya wa komputa akozesebwa n'amawulire . mu Makerere University Business School (MUBS), mu Kampala, Uganda. Mu kiseera kye kimu akola nga dayirekita w’ekitongole kyekifo ekyebikozesebwa n'okuyiga kwabalema   

## Ensibuko n’obuyigirize
Byomire, Munnayuganda mu buzaale, yazaalibwa circa mu 1984. Yasomera mu *St. Theresa Namagunga Primary School* . Oluvannyuma yasomera mu Trinity College Nabbingo, yasomerayo siniya eyokuna n'eyomukaaga. 

Alina diguli  esooka eya bizinensi mutekinologiya ( Bachelor of Business Computing) ne ddiguli eyookubiri eya sayansi mukunonyereza (Master of Science mu Information Technology), byombi yabifuna okuva muyunivasite e Makerere , yunivasite ya gavumenti esinga obukadde n'obunene mu Uganda.  mu Gwokubiri  2022, yali asoma diguli eyookusatu  mu nkola z’amawulire mu yunivasite ya South Africa, e Pretoria.  

## Obumanyirivu mu mirimu
Byomire omulimu gwe yakola mu kisaawe ky'amawulire  gudda mu 2007, oluvannyuma lwa diguli ye esooka. Yapangisibwa ng’omuyambi w’omusomesa eyatikkirwa e MUBS, ate mu kiseera kye kimu n’asoma diguli eyookubiri. Emyaka bwe gyayitawo, yakuzibwa n’afuulibwa omusomesa omuyambi  n’oluvannyuma n’afuulibwa omusomesa omujjuvu   .  

## Ebirala by’olina okulowoozaako
Mu buvunaanyizibwa bwe obungi, mmemba  ku kakiiko ka Yunivasite ya  MUBS, gy’akiikirira abantu abaliko obulemu (PWDS). Era mmemba ku *kakiiko akawabula abalema aka MUBS* (TADC). Okugatta kw'ekyo, akola ng'omuntu omukulu" mu kibiina kyolukiiko lw'eggwanga lya Uganda olwobulemu.  (UNCD). Kigambibwa nti mukugu mu "ddembe ly'abalema, okusomesa abantu bonna, okulwanirira enkola, tekinologiya"... n'eddembe ly'abavubuka naddala abawala n'erya abakyala.  

Byomire memba wa *Mandela Washington* , ekibiina kya  2021. Bwe yali eyo, yasoma enzirukanya y’emirimu gya gavumenti mu yunivasite y’e Minnesota .   Emyaka esatu emabega, mu 2018, yali asomye ku nzirukanya y’emirimu gya gavumenti mu yunivasite ya Kenyatta nga memba  w’ekitongole ky'abakulembeze ba Afirika abato  (YALI RLC). 

## Laba ne bino

* Amanda Ngabirano

## Ebijulizo

## Ebiyungo eby’ebweru

* Ebikwata ku muntu ku LinkedIn.com
* Ebifaananyi: Abayizi ba MUBS Abalina Obusobozi obw'enjawulo Basaba Okugumiikiriza ku lunaku lw'okumanyisa abantu ku bulemu Okuva mu 2019.
Oliver Furley, omuwandiisi w’ebitabo

**Oliver Willis Furley** (1927 - 29 ogwekkuminoogumu  2015) yali munnabyafaayo era munnabyabufuzi Omuzungu, eyali akulira ekitongole ky'ebyobufuzi n'ebyafaayo mu Yunivasite ye Coventry  n'oluvannyuma n'abeera pulofeesa omugenyi eyo. Yali mukugu mu byafaayo n’ebyobufuzi by’obuvanjuba bwa Afirika bye yawandiikako ebitabo ebiwerako.

## Obulamu obuto n’okusoma
Oliver Furley yazaalibwa mu Nottingham mu 1927. Yasomera mu Nottingham High School, nga tannasengulwa kugenda Salcombe mu kiseera kya Ssematalo II, gye yasomesebwa mu bwannannyini.

## Omulimu
Furley yatandika okusomesa nga pulofeesa omuto mu Yunivasite ya St Andrews . Era yasomesa emyaka mingi mu Yunivasite e Makerere mu Uganda nga tannawalirizibwa kuvaayo ne famire ye gavumenti ya Idi Amin mu 1972. Yagenda mu Coventry Polytechnic, kati Yunivasite ye Coventry , gye yali akulira ekitongole ky'ebyafaayo n'ebyobufuzi. Okutuusa ng’ebula mbale afe, nga wayiseewo ebbanga ddene ng’awummudde mu butongole, yali pulofeesa omugenyi mu Coventry. Yali pulofeesa omugenyi mu yunivasite ye Duke .

Ekitabo kye ekyasooka kyali Ebyafaayo byenjigiriza mu buvanjuba bwa Afirika  (1978) ne Tom Watson.  Era yawandiika ku baana abajaasi, okukuuma emirembe,  ne demokulasiya mu Afirika. Yalongoosa ebitabo ebiwerako ne Roy May, gye buvuddeko Okukomekkereza entalo za Afirika  (2006). 

## Okufa
Furley yafa nga 29 Ogwekkuminoogumu 2015. 

## Ebitabo ebirondeddwamu

* *Ebyafaayo by'ebyenjigiriza mu Buvanjuba bwa Afirika*  .Abafulumya ba NOK , New York, 1978. (Okunoonyereza mu mbeera z’abantu n’ebyafaayo by’obuvanjuba bwa Afrika) (Ne Tom Watson) 
* *Uganda edda emabega mu kavuyo?* Ekitongole ekinoonyereza ku by’okwerinda n’obukuubagano, London, 1987.
* *Abaana abaserikale n’abavubuka mu ntalo za Afrika: Enkolagana y’ensi yonna* . Ekitongole ky’okunoonyereza ku Afirika ekya Yunivasite ya Coventry, Coventry, 1995. ISBN&nbsp;
* *Enkaayana mu  Afrika* . Tauris, London, 1995. (Omuwandiisi) 
* *Okukuuma emirembe mu Afrika* . Ashgate, Aldershot, 1998. (Yalongoosebwa ne Roy May )  
* *Enfuga ya Dimokulasiya  mu Uganda* . Ekitongole ky’okunoonyereza ekinoonyereza ku butakkaanya n’obutujju, 1999.
* *Amawanga ga Afrika agayingira mu nsonga zino* . Ashgate, Aldershot, 2001.  (Yalongoosebwa ne Roy May) ISBN 1840149892 
* *Okumalawo entalo za Afirika: Okugenda mu maaso okutuuka ku mirembe* . Ashgate, Aldershot, 2006.  (Yalongoosebwa ne Roy May)  ISBN 075639320 

## Ebiwandiiko ebikozesebwa
Omukama owa Tooro

**Omukama wa Tooro** (kivvuunulwa nti **Kabaka wa Tooro** ) kye kitiibwa ekitongole ekiweebwa omukama wa Tooro mu Uganda .

Obwakabaka buno bwatandikibwawo mu 1830 omukama Rukirabasaija Kaboyo Olimi l Amooti ng'ono yali mutabani wa Rukirabasaija Kyebambe lll Nyamutukura Amooti, Kabaka w’e Bunyoro. &#x5B; ** &#x5D; Mu myaka gya 1950, Uganda National Congress yawagira Omukama nga bwe yali awakanya kaweefube wa Gavumenti eyaliwo "okufuga" Tooro nga disitulikiti. 

Tooro yaliwo ng’obwakabaka obwetongodde paka mu 1967, Pulezidenti Apollo Milton Obote lwe yawera obwakabaka bwonna mu Uganda. Obwakabaka buno bwazzibwawo ng’ebitongole by’ebyobuwangwa mu 1993.

Leero Omukama w’e Tooro ne bakabaka abalala bakola kinene nnyo mu byobufuzi bya Uganda ng’abakulembeze b’ebyobuwangwa era nga bakulu nnyo mukukuuma emirembe n’obutebenkevu mu bwakabaka bwabwe. Obwakabaka bwa Tooro ne Bunyoro bulina enkolagana ey’oku lusegere.

## Olukalala lwa ''bakama ba'' (Bassekabaka ba) Tooro
Wammanga lwe lukalala *lw’Abakama* be Tooro, okutandikira nga mu mwaka gwa 1800 AD: 

# Kaboyo Olimi I, (Kasunsu Nkwanzi), c. 1830–1861 mu mwaka gwa 1861
# Kazaana Ruhaga I, c. 1861–1862 mu mwaka gwa 1862
# Nyaika Kasunga Kyebambe I, c. 1862–1863 ne c. 1864–1874 mu mwaka gwa 1874
# Kato Rukidi I, 1863–1864. Omuwandiisi w’ebitabo
# Mukabirere Olimi II, mu mwaka gwa 1990. 1874–1876
# Mukarusa Kyebambe II, mu mwaka gwa 1990. 1876–1877
# Isingoma Rukidi ll, mu mwaka gwa 1960. 1877 mu mwaka gwa 1877
# Rububi Kyebambe III, mu mwaka gwa 1990. 1878–1879 mu mwaka gwa 1879
# Kakende Nyamuyonjo, mu mwaka gwa 1990. 1878 ne 1881–1882
# Katera Rujwenge, mu mwaka gwa 1990. 1878–1879 mu mwaka gwa 1879
# Oyo Nyimba Kabamba Iguru Rukidi IV, 1995–kati

## Laba nebino

* Omukama ow'e Bunyoro
* Kabaka wa Buganda
* Obwakabaka bwa Tooro
* Omukama

## Ebiwandiiko ebikozeseddwa
Ekizinga Bugala

**Ekizinga Buggala**, kisangibwa mu Uganda, kye kizinga ky'omunnyanja eky'ekkumi mu bunene mu nsi yonna. Kiri ku bugazi bwa Kiromita 275, era ky'ekizinga ekyokubiri mu bunene mu nnyanja Nalubaale, nga kiddirira ekizinga Ukerewe ekya Tanzania, era kye kizinga ky'omunnyanja ekyokusatu mu bunene mu Afrika, oluvannyuma lwa Ukerewe ne Idjwi ekisangibwa mu Democratic Republic of the Congo.  Ekizinga kino kitundu ku bizinga by'e Ssese mu Disitulikiti y'e Kalangala . Ekibuga ekikulu ku kizinga Buggala kye kya Kalangala .  mu town council y’e Kalangala, mu ssaza ly’e Bujumba mu disitulikiti y’e Kalangala.

## Ebikozesebwa ku kizinga Buggala
Empaka z'okumegganyizibwa eza U17 ez'ensi yonna

**Empaka z’ensi yonna [[:en:Amateur_Wrestling|ez’okumegganyizibwa ez’abatasussa myaka 17]]** ze mpaka z’ensi yonna ez’abazannyi abali wansi w’emyaka 17.  Zitegekebwa ekibiina kya United World Wrestling .
Denis Kiwanuka Lote

**Denis Kiwanuka Lote** (25 March 1938 – 24 April 2022)  yali musumba w'Ekeleziya katoliki mu Uganda era nga Ssaabalabirizi w'e Tororo okuva mu June nga 27 mu 2007 okutuuka nga 2 January 2014. Emabegako yawerezaako nga Omulabirizi w'e Kotido okuva nga 20 May 1991 okutuuka nga 27 June 2007.
Muhanga, Rukiga

**Muhanga** kibuga ekisangibwa mu maserengeta ga Uganda . Ky'e kibuga ekikulu eky'ebyobusuubuzi era ekisinga obunene mu Disitulikiti y'e Rukiga . Wabula ekitebe kya disitulikiti eno kisangibwa mu Mparo .
Zakaria Labib

**Zakaria Labib** ( mu Luwarabbu : زكريا لبيب; yazaalibwa mu February nga 28 mu 2003) muzannyi wa mupiira gw'ekikugu owa Morocco  era azannya ng'omuzibizi wa kkono mu kiraabu ya Botola JS Soualem .
Koch-Goma

**Koch-Goma**, kifo ekibeeramu bantu mu Disitulikiti y'e Nwoya, mu kitundu ky'obukiikakkono bwa yuganda .
Eddwaliro ly'e Kibuli

**Eddwaliro ly'e Kibuli**, oluusi eriyitibwa **Kibuli Muslim Hospital** (KMH), ddwaliro  mu Kampala, ekibuga ekikulu ekya Uganda era  ekisinga obunene.
PANYIMUR

**Panyimur** kibuga mu Disitulikiti y'e Pakwach mu Bukiikakkono bwa Uganda . Panyimur era kiyinza okutegeeza *Panyimur sub-county*,ekimu ku bitundu ebitaano eby’obufuzi ebikola Disitulikiti ya Pakwach.
Emizannyo gya StarTimes

**StarTimes Sports** nkola ya mikutu gya ttivvi egiweereza n'okulanga emizannyo egy’okusasula nga giddukanyizibwa kkampuni ya StarTimes mu mawanga agali mu bukiikaddyo bwa Sub-Sahara Afirika.
Omugga Ora

**Omugga** Ora gwa maanyi nga gusangibwa mu kitundu kya Madi mu West Nile, Northern Uganda . 

* Okusinga gukulukutira mu Disitulikiti y'e Moyo ne, Disitulikiti y'e Obongi .

**Omugga Ora**  gwa West Nile, Northern, Uganda . Omugga guno gukulukuta okuva ku mugga [./White_Nilehttps://en.wikipedia.org/wiki/Albert_Nile Albert Nile] .

Gusangibwa mu bukiikakkono bw'amaserengeta ga Uganda . Gukulukutira mu disitulikiti za Uganda nga Zombo District.
Kampala–Busunju Expressway

**Kampala–Busunju Expressway** luguudo oluteeketeeke olusangibwa mu massekati ga Yuganda. Oluguudo luno lugatta ekibuga ekikulu, Kampala, ku kibuga Busunju mu Disitulikiti y'e Mityana .
Emirimu gy'amazzi e Katosi

**Katosi Water Works** ( **KWW** ), era emanyikiddwa nga **Katosi Water Treatment Plant** pulojekiti yakulongoosa mazzi n'okugabunyisa mu Uganda .
Lutikko ya St Paul, Kako

**Lutikko ya St Paul, Kako**  kkanisa ya Uganda ( Anglican ) mu Masaka,   mu massekati ga yuganda Uganda.  Ye ntebe y’Obulabirizi bwa West Buganda, obwazimbibwa mu mwaka gwa 1960.
Namilyango

**Namilyango** kasozi mu Disitulikiti y’e Mukono mu bukiikaddyo bw’amasekkati ga Uganda. Akasozi Kano kalinnya  waggulu w’obugulumivu bw’ennyanja. Erinnya "Namilyango" likozesebwa n'ekyalo ekitudde wansi w'akasozi saako n'amasomero n'amasinzizo ebyenjawulo.
Geofrey Kayemba

**Geofrey Kayemba Ssolo** munnayuganda akola ku bitone by'okuyimba , agenti w'omupiira, musuubuzi era munnabyabufuzi .    Awereza nga omubaka wa Palamenti akiikirira **Bukomansimbi South Constituency** e Bukomansimbi .   Yalondebwa mu January nga14 2021.   wa kibiina ky’ebyobufuzi ekya National Unity Platform .   Akola nga Minisita w’emizannyo ow’ekisiikirize mu kabineti y’ekisiikirize.
Kyengera

**Kyengera** kabuga mu masekkati ga Uganda . Ky'ekimu ku bibuga ebirimu abantu abangi mu Disitulikiti y'e Wakiso .
Oluguudo lwa Katuna–Muko

**Oluguudo lwa Katuna–Muko** mu maserengeta ga Uganda lugatta ebibuga Katuna ne Muko, byombi bisangibwa mu Disitulikiti y’e Kabale .
Oluguudo lwa Mukono–Kyetume–Katosi–Nyenga

**Oluguudo lwa Mukono–Kyetume–Katosi–Nyenga** lusangibwa mu massekati  ga Yuganda, lugatta ebibuga Mukono, Kyetume ne Katosi mu Disitulikiti y’e Mukono ku Nkokonjeru ne Nyenga mu Disitulikiti y’e Buikwe .
Payipu y’amafuta mu Hoima okudda e Kampala

**Payipu y’amafuta eya Hoima–Kampala** (HKPPP) etegekeddwa okutambuza ebintu ebikoleddwa mu mafuta agalongooseddwa okuva mu Uganda Oil Refinery e Hoima okutuuka mu kifo we basasanyiza amafuta okumpi ne Buloba   mu Disitulikiti y’e Wakiso, nga wakunukiriza , ku luguudo, mu maserengeta g’ekitundu kya Kampala eky’ebyobusuubuzi wakati.
X

**X**, oba **x**, ye nnukuta ey’amakumi abiri mu nnya mu nnyiriri z’Olulattini, ezikozesebwa mu nnyiriri z’Olungereza ez’omulembe guno, ennukuta z’ennimi endala ez’amaserengeta ga Bulaaya n’endala.
E

**E**, oba **e**, ye nnukuta ey'okutaano n'ennukuta ey'okubiri ey'ennukuta ensirifu mu nnyiriri z'Olulattini, ezikozesebwa mu nnyiriri z'Olungereza ez'omulembe guno, ennukuta z'ennimi endala ez'amaserengeta ga Bulaaya n'endala.
Windows 11

**Windows 11** ye nkola enkulu efulumiziddwa mu kiseera kino eya Microsoft ’s Windows NT operating system, eyafulumizibwa nga October 5, 2021, ng’egenda okudda Windows 10 (2015).
F

**F**, oba **f**, ye nnukuta ey’omukaaga mu nnyiriri z’Olulattini era n’ennukuta nnyingi ez’omulembe ezikwatibwako, omuli ennukuta z’Olungereza ez’omulembe guno n’ennukuta z’ennimi endala zonna ez’omulembe.
Ö

**Ö**, oba **ö**, ye nnukuta ekiikirira oba ennukuta okuva mu nnyiriri z'Olulattini eziwerako ezigaziyiziddwa, oba ennukuta " o " ekyusiddwa.
Okubuuza

**Yintaviyu** ngeri ya bannamawulire, emboozi entegeke ng’omu ku beetabye mu kutendekebwa abuuza ebibuuzo, ate omulala n’awa.
Wikipedia mu Luganda

**Wikipedia mu Luganda** (    ) ye nkyusa ya Wikipedia mu Luganda (oba Ganda), olulimi Olubantu olwogerwa mu Uganda.
Anny Katabaazi Bwengye

**Anny Katabaazi Bwengye** munnabyanjigiriza mu Uganda nga y'amyuka omumyuka wa Cansala ku Ssetendekero y'e Kabale avunaanyizibwa ku by'ensimbi n'okuddukanya emirimu .     Yaliko omumyuka w'omumyuka wa Cansala avunaanyizibwa ku by'ensimbi n'okuddukanya emirimu mu  Uganda Christian Yunivasite . 

## Ebyafaayo n'okusoma
Alina diguli eyookubiri mu Management & Information Systems okuva mu Ssetendekero wa Nottingham Trent  ne ddiguli mu Human Resources & Business Administration okuva mu University y’emu.  

## Omulimu
Mu kiseera kino y'amyuka omumyuka wa Cansala ku yunivasite y'e Kabale avunaanyizibwa ku by'ensimbi n'enzirukanya y'emirimu .   Yaliko akulira abakozi n'emirimu mu kkampuni ya Queensworth Investments SMC Limited okutuusa mu Mugulansigo wa 2020.  Yaliko omumyuka wa Cansala w'ebyensimbi n'enzirukanya y'emirimu okuva mu May 2013 okutuuka nga 31 Mugulansigo 2014 n'oluvannyuma n'afuuka omumyuka wa Cansala okuva nga 1 Kafuumulampawu 2014 okutuuka nga 31 Mugulansigo 2018 ku Uganda Christian University .  Yaweerezaako nga Dayirekita avunaanyizibwa ku bakozi okuva mu 2009 okutuuka mu Mugulansigo wa 2013 mu Ssettendekero y'emu.

Yali Dayirekita w’emirimu mu yunivasite ya Nottingham okuva mu Mukutulansanja wa 2004 okutuuka mu Kafuumulampawu wa 2009 ate nga yasooka kubeera avunaanyizibwa ku bakozi mu yunivasite y’e Nottingham okuva mu 2000 okutuuka mu Gatonnya wa 2004. Okuva mu 1997 okutuuka mu 1999, Yali avunaanyizibwa ku bakozi mu Nottingham Trent University . 

## Emiko n’empapula

* Enkola y'enfuga n’okumalawo obwavu mu kiseera ky’obufuzi bwa NRM mu Uganda 1986 – 2020 
* Ebiva mu buzibu bw’ensimbi ku nkola y’ebyensimbi: Okwekenenya okuva mu bumanyirivu ku SMEs mu disitulikiti za Sheema, Buhweju, Rubirizi, ne Bushenyi. 
* Okukakasa Board n’enkola y’ebyensimbi mu bibiina byo bwegassi ebirondeddwa okuva  mu Disitulikiti y’e Kiruhura mu Uganda. 

## Ebiwandiiko ebikozesebwa
Kyotera

**Kyotera** kibuga ekiri mu bukiikaddyo mu massekati  ga Uganda . Era Munisipaali mu Disitulikiti y'e Kyotera. Wabula ate ekitebe kya disitulikiti ekikulu kisangibwa  Kasaali .
2000

Makala hii inahusu mwaka **2000 BK** (Baada ya Kristo). 
## Matukio alitabiri na imepangwa
### katika uongo
### marejeo
Mpindi clan

**Mpindi** kye kimu ku bika 56 eby'Obwakabaka bwa Buganda ekimu ku lubu lw'ebika ebinene mu Uganda . Omukulu w’ekika ky’e Mpindi (omutaka) bamuyita Mazige ate entebe y’ekika (obutaka) eri Muyenje mu Ssaza ly'e Busiro County mu Uganda.  Ekika ky’Abempindi kirina *mpindi,* ekigambo ky’Oluganda ekitegeeza kawo ( *Vigna unguiculalta* ) oba Kiyindiru mu Luganda, nga omuziro gw'akyo.

## Ensibuko (Obutaka) .
Okusinziira ku mukuza, Mbogga omutandiisi w'ekika kino yajja ne Ssekabaka (Kabaka) Kintu okutandikawo Obwakabaka bwa Buganda ku lubalama lw’ennyanja Nalubaale (Victoria) mu Bukiikakkonobwobuggwanjuba bwa Uganda mu kyasa eky’ekkumi n’ettaano. Mu buwangwa, omulimu gwa Mbogga mu lubiri gwali gwa kulabirira nte ya kabaka, "Mbulidde", omulimu kati ogukolebwa ab'ekika kino mu bwakabaka.

Ekika ky’eMpindi ky'ayawulwamu ebitundu bibiri; ekimu kivunanyibwa Mbogga ng’ekitebe kyakyo kiri ku lusozi Nsumba mu Mawokota (mu kaseera kano y'e Disitulikiti y’e Mpigi ) ate ekirala kivunaanyizibwa Mugalu e Kyaggwe (kati Disitulikiti y’e Mukono ).

## Omubala gw'Ekika ky'eMpindi.
Samba eggotto. Samba egotto. Ggwe Mazige, Muggalu ne Kawenyera x 3

## Oluyimba lw'ekika.
Oluyimba lw'ekika ky'e Mpindi olutongole

Ekiddibwamu (kolaasi) Ka tuyimbe ffenna n'essanyu lingi Olw'ekika kyaffe ekyokubwabajjajjaffe Tuwere mu maaso ga jjajjaffe Mazige Nti ffe ab'Empindi tunywedde

Mu bika ebiri m luse olw'okubiri Ekika ky'empindi mwanattu kivuga, Tuwera obutaswaza jajjaffe Mazige, Kaakano ab'empindi tuwera, ekiddibwamu (Kolaasi)

Tukola emirimu ewa ewa bbaffe, Ffe tukuuma Mbulidde eyo ente y'embuga, Tuli bawulize bbaffe bwaba atutumye Wetuli tetujja kweganya Ekiddibwamu (Kolaasi)

Tukole ekika kigaggawale Ka tuzaale empindi eyole Tukuume ebyabangwawo bajjajjaffe Naffe tusseewo ebipya

Emirembe n'emirembe tetujja kwetya Tuwera okukuuma Mazige Buganda yattu ebya Buganda byonna Awangaale nnyinimu wangaala

 

## Okutuuma abaana amannya.
Olw’okuba mu kika mulimu ennyiriri ssatu, buli emu erina amannya ag’enjawulo ag’abasajja n’abakazi.

## Amanya agatuumibwa abaana abalenzi
Bwabye, Kabanda, Kadoma, Kamyuuka, Kasenge, Katantazi, Kawenyera, Kikambi, Kitenda, Kyaluula, Kyembe, Kyeswa, Lukowe, Lutimba, Lyazi, Majeegwa, Matutu, Mbere, Mbogga, Mbogo, Mboowa, Mugalu, Mugenyi, Mukuuma, Muluuta, Muwoone, Muwube, Muyimbwa, Muyobyo, Nalikka, Nnankyama, Nsumba, Ntabaazi, Ntulume, Sebadduka, Ssalambwa, Ssekaluvu, Ssendegeya, Ssensawo, Sserubende, Ssewambwa, Wakibugu. 

## Amanya agatuumibwa abaana abawala
Bulyaba, Najjuko, Nakabanda, Nakafu, Nalube, Nalule, Namboowa, Namuganyi, Namugenyi, Namuswe, Namuyimbwa, Nannozi, Nansumba, Nawambwa. 

## Laba ne bino

* Ekika ky'e Njaza
* Ekika ky'e Lugave

## Ebijuliziddwamu
Lugave Clan

## ebikwata ku kika kino

## era laba

* Obwakabaka bwa Buganda
* Ekika kya Mpindi
* Ekika kya Mpologoma
* Ekika ky' OLugave

## Ebiwandiiko ebikozesebwa
Ennono za Uganda

**Ennono za Uganda** mulimu engero ensonge n'ennono endala okuva mu nsi ya Africa Uganda. Zitambuza amakulu n'ebyo ebyaliwo okuva mu mulembe ogumu okudda mu mulembe omulala. Mu buwangwa, engero ensonge zino zaasiga empisa n’enneyisa ennungi eby'afuganga enzikiriza n'enneyisa mu bantu ba Uganda. 

## Obukiikakkono bwa Uganda
Engero ensonge okuva mu Bukiikakkono bwa Uganda mulimu olugero lwa Mighty Angwech,  Obufumbo bwa Wakayima, ne Omukozi w'engatto n'enkima.  Zaasomesebwa ku Yunivasite y'e Kyambogo ne ku Ssettendekero wa Makerere .  Ekika ky'Abaacholi engero zaabwe ensonge baziyita ododo pa Acholi ekitegeeza "Engero z'Abaacholi" era ezimu ku zo zirimu emboozi nnyingi ezikwata ku bumyu ne wakayima mu nsiko.

## Obuvanjuba bwa Uganda
Ekibiina ky'Abateso mu Buvanjuba bwa Uganda, kirina engero ensonge ez'ebyafaayo nga Oduk omuwanguzi. Yakulemberamu abantu b’e Teso okuva e South Sudan okutuuka mu Buvanjuba bwa Uganda okukkakkana nga batuuse mu Buggwanjuba bwa Kenya.  Mu kika ky’Abagisu, okukomolebwa kw’abasajja, okumanyiddwa nga *Imbalu*, mukolo ogumanyiddwa ennyo ogutegekebwa buli mwaka ogunyumya n'ate emboozi y'Abagisu ey’abalenzi okusajjakula okufuuka abasajja. 

## Buggwanjuba bwa Uganda
Mu Buggwanjuba bwa Uganda, engero ensonge zisangibwa mu Banyoro, Banyankole, Bachiga,  n’ebibiina ebirala. Mu Bunyoro emboozi ey’ebyafaayo eyogerwa ku Batembuzi abatandiikawo Obukama bwa Bunyoro. Engero zaabwe zinyumya ku bakatonda baabwe ab'omuggulu n’ensi ey’abafu. Eggulu lyakulemberwa Ruhanga ate ensi ey’abafu oba ku nsi yafugibwa omugobe eyasuulibwa okuva mu ggulu. 

## Mu Masekkati ga Uganda
Mu Buganda, engero ensonge nga olwa Nambi ne Kintu zinyumya emboozi nti edda ennyo, Kintu ye musajja yekka eyali mu Uganda . Yalina ente emu.  Waggulu mu bw'engula mwalimu obwakabaka nga kabaka waabwo ayitibwa Ggulu . Yalina abaana abalungi ab’obulenzi n’abobuwala abalungi ennyo abaali baagala ennyo okulaba musoke. Lumu, batabani ba Ggulu baayita mwannyinaabwe Nambi abeegatteko bazannye wansi wa musoke. Baali tebamanyi nti ettaka musoke gye yali aggwera yali Uganda . Baatya nnyo, anti Nambi ne bannyina baali tebaalabangako musajja. Nambi n’omutima gwe ogw’ekisa yasuubiza Kintu  okudda okumufumbirwa okumugyako ekiwuubaalo.  Engero ensonge endala eza Buganda mulimu emboozi ya Walukaga omuweesi, Mpobe omuyizzi, ne Kasanke akanyonyi akatono akamyufu.   Engero ensonge endala mu Buganda z'ogera ku Bawakayima, Bawango, Obumyu n'ebisolo ebirala eby'omunsiko era olumu ku lugero olusinga ettutumu lwe lwa Wango ne wakayima. 

## Laba ne bino

* Obwakabaka bwa Buganda
* Obwakyabazinga bwa Busoga
* Obukama bwa Bunyoro
* Ebyevugo, Ebitontome bya Uganda

## Ebijuliziddwamu
Amakondere

**Amakondere** kika kya kkondeere ery'obutonde erisangibwa mu Uganda ne Rwanda.

Ebivuga eby’amaloboozi agawansi bibajibwa okuva ku bikonge by’omuti gwamapaapaali era ne bifuuyibwa mu kifo nga bigoloddwa bulungi mu kamwa kokukatuli akali ku nkomerero. Mu nkugaana y'ebivuga bino, buli muzannyi akuba eddoboozi lye limu. Bino biva mu bika by'Abalugwaara ne Kebu eby'omu kitundu ky'omubugwanjuba bwa Nile . Zizannyibwa mu bibinja by’abantu musanvu oba okusingawo. Amayembe gano agafuuwa ku mabbali oluusi galina ekituli ky’engalo, nga kino kikozesebwa mu by’okuwunda  ebifaananyi ebiwandikibwako muziki owenjawulo.

## <big>Laba ne</big>

* Obwakabaka bwa Bunyoro
* *Okuguruka Amakondere* (amazina agazinibwa ku muziki wa Amakondeere)
* *Abakondere* (abakubi b’amakondeere ab’ekinnansi) .
* Amayembe ag’obutonde n’ekkondeere

## Ebiwandiiko ebikozesebwa
Ntalaganya Clan

**Ekika kya Ntalaganya** ky'ekimu ku bika ebingi mu Bwakabaka bwa Buganda obuliwo kati. Kino ky'ekimu ku bika ebyaliwo nga Ssekabaka Kintu tannajja. Ntalaganya linnya lya Luganda eritegeeza Blue Duiker (Ntalaganya). Amaka ga bajjajja b’ekika ky’e Ntalaganya gali Kiwawu (Busujju). 

## Ensibuko
Ebyafaayo biraga nti omulwanyi Bulamaga Wasswa yawangula Omutaka wa Bunyoro e Ggomba ku mulembe gwa Ssekabaka Kateregga. Oluvanyuma lwa Ssekabaka Kateregga okugoba Abanyoro e Ggomba, abantu b’e Ntalaganya baasenga nebagumba mu kitundu ekyo. 

Era Ebyafaayo bya Buganda bikkaatiriza nti abantu b’Ekika ky’e Ntalaganya bazzukulu ba Ssekabaka Wadda agambibwa okuba Kabaka wa Buganda eyasooka nga Kintu tannajja. Ate era Ebyafaayo bya Buganda biraga nti Buganda yalina ba Ssekabaka nga Kintu tannajja era kigambibwa nti kabaka Wadda ye eyasooka okuba Kabaka wa Buganda.  

## Bassekabaka b'e Ntalaganya
Kigambibwa nti waaliwo ba Ssekabaka mwenda oluvannyuma lwa Wadda okuli:

# Bukulu I,
# Bukulu II, 2019.
# Bbanga,
# Musisi,
# Ssemandamuntu,
# Nsingere,
# Buganda,
# Lubaalewattu
# Bemba.

Bakabaka bano bonna kigambibwa nti baali ba kika kya Ntalaganya. 

## Abakulira Ekika by'e Ntalaganya
Abakulu b’Ekika (Abamasiga) n’obutaka bwabwe bwebuno  wammanga:

* Bbambaga wa Bbambaga e Bulemeezi
* Ndimukazi ow'e Buwanguzi e Ggomba
* Mugambajjoro ow'e Kyaliwajjala e Kyaddondo
* Kalamazi ow'e Jjinja e Kyaddondo
* Wadda wa Kiwawu e Busujju
* Lutwama ow’e Kakiri e Busiro
* Kyaddondo ow’e Kawempe e Kyaddondo
* Nalumenya ow'e Njolo e Busiro
* Bulijjanga e Bbambaga e Bulemeezi
* Ssebabi ow'e Buggala e Bulemeezi
* Kiribata ow’e Kibutamu e Gomba
* Ssensamba owa Kalyabayoga e Gomba
* Luzingo ow’e Kasozikake e Gomba
* Bukulu owa Kabubula e Bulemeezi
* Ssebunya owa Bunnya e Gomba 

## Ebikwata ku kika kino

## Era laba

* Ekika kya Njovu
* Ekika kya Nte

## Ebiwandiiko ebikozesebwa
Omubanda

**Omubanda** kika kya ntongooli efuuwa enkomerero esibuka mu Uganda .

Okutwalira awamu kikolebwa mu miwemba oba omuvule, nga ku nkomerero kuliko ekituli ekisaliddwako n’ebituli by’engalo ebirala bisatu oba bina.

## Era laba

* Ebinyege
* Endege
* Endingidi nga bwe kiri
* Endongo

## Ensonda

* Digitalisatie van het Etnomusicologisch Klankarchief van het Koninklijk Museum voor Midden-Afrika / Okussa mu digito ekifo eky’amaloboozi g’ennyimba z’amawanga eky’ebyafaayo eby’obwakabaka eby’omu masekkati ga Afrika
Omukuli

**Omukuli,** era ogumanyiddwa nga Omulele, Endere, Omuyingiro oba omulele gwa Afirika, kika kya mulele ogusangibwa mu Uganda .  Kikubibwa nga ekivuga kyokka era nga ekiwelekera ebivugga ebirala.  Kikolebwa mu bintu eby’enjawulo ebirina obutuli obutonotono obusaliddwa nga bwansonda nnya ku nkomerero. Gulina obutuli bwengalo obuyamba mukusuna n'okukuba amaloboozi n’ennyimba ez’enjawulo.

Omuzannyi alungamya omugga gw’empewo ku mugongo omusongovu oba waggulu ku payipu. Kirina ekipimo kya pentatonic, sol, la, do, re, mi, oba do, re, mi, sol, la. Endere elegebwa ku kisumuluzo kyamadinda okusinziira nti amadinda gasangibwa buli wamu mu Uganda.

## Laba ne

* Adungu
* Janzi
* Ebiyenge
* Endege
* Endingidi
* Endogo
* engoma

## Ebiwandiiko ebikozesebwa
Angodic

**Angodic** mmere ya kinnansi eriibwa abantu b'e Karamojong mu kitundu kya Karamoja mu mambuka ga Uganda . Emmere eno ya kinnansi etabulwaamu amata ga bongo, omuwemba, n'omuzigo, ebinyeebwa ebisekule nga bisiike nga biteekeddwateekeddwa lumu, Angodic ekuumibwa n’omubisi gw’enjuki omutonotono okumala omwaka gumu. Ekiwoomerera kino eky’ekinnansi kiriibwa abakulembeze b’ebyobuwangwa n’abantu b’e Karamojong.   

## Era laba

* Alakena
* Nsenene
* Ebyennyanja bya Nangnang

## Ebiwandiiko ebikozesebwa
Dek Ngor

**Dek Ngor** era emanyiddwa nga **(Dek Ngor Lapena**, **Dek-ngor, Dek Ngoo, Agira)**  nva z'ekinnansi mu Uganda ezikolebwa mu Nkoolimbo era zisibuka mu Mambuka ga Uganda mu bantu b’e Acholi .   Enva zino era ziriibwa mu bitundu bya Lango ne West Nile mu Uganda. 

## Ebirungo

### Ebirungo ebikulu

* Enkoolimbo oba ziyite kawo owa yellow omwaseemu  
* Ekipooli oba butto w'ebinazi
* Omunnyo gw’oku mmeeza

### Ebirungo ebitali byabuwaze

* Moo Yaa.  
* Bekingi sooda .

## Okuteekateeka
Enva z'enkoolimbo zinnyikibwa mu mazzi agabuguma okumala eddakiika 20. Epeke  ziggyibwa mu mazzi, ne zaanikibwa mu musana okumala eddakiika nga 10. Empeke ezikaze zikoonebwa nezaasibwamu empeke bbiri. Oluvannyuma lw’okusekula, baziwewa okujjako ebikuta.  Empeke eza kyenvu enjaseemu  nazo zisobola okukozesebwa okubuuka okusekulibwa wamu n'okuwewa wabula nezifumbibwa.

Oluvannyuma lw’okuwewa, empeke ezasiddwaamu zifumbibwa mu mazzi okutuusa nga zigonze. Mu kiseera ky’okufumba, baking soda asobola okugattibwamu okwanguya okufumba oba okujjiisa amangu. Omulawo kukozesebwa okutabula okutuusa enva lwezikwata. Omunnyo gugattibwa mu nva. Olwo enva nezigattibwaamu ekipoppili oba butto w'ebinazi  okwongera ku kawoowo, obuwoomi, n'okukwasa enva. Moo-yaa asobola okugigattibwaamu naye nga ssi kya buwaze.  Enva ezivaamu zeeziyitibwa **Dek-ngor** . 

## Okugabula
Dek Ngor zigabulwa ku mikolo egy’ennono ng’obufumbo, okubatiza, enkiiko z'amaka, okutuuma abaana amannya ne mu bifo ebitunda eby’okulya. Zirina okugabulwa ab'enganda z'omukyala bwebaba bakyadde mu maka muwala waabwe mweyayafumbirwa.   

Enva za Dek ngor zisobola okuliibwa nga tekuli mmere ndala oba osobola okuliirako omugaati ogukoleddwa mu bulo, Lumonde, Akawunga, Muwogo n'emmere endala .   

## Era laba

* Sombe
* Eshabwe
* Malewa
* Kikomando

## Ebiyungo eby’ebweru

* Emmere Ya Amuna: Engeri Y'okukolamu Ssupu w'entangawuuzi eya kyenvu eyawuddwamu 'Dek Ngor Lapena' | Classic Acholi Recipe mu Bukiikakkono bwa Uganda

## Ebiwandiiko ebikozesebwa
Mugoyo

**OMugoyo** mmere ya kinnansi enkulu mu Uganda . Gugabulibwa mu bitundu ebisinga obungi mu Uganda era guyitibwai ekitabuddwa. Ebirungo ebikulu mu mmere eno ye Lumonde  n'ebijanjaalo .

## Ensibuko
Omugoyo gumanyiddwa nnyo mu bitundu ebimu mu Uganda. Abateeso baguyita “Emugoyo”, Abasoga baguyita “Omugoyo” ate Abaganda baguyita Mugoyo oba Omugoyo ekitegeeza nti kitabuddwa.

Mu Busoga, Omugoyo guyinza okuba n’amakulu mu buwangwa nga Lumonde bwali emu ku mmere esinga okwettanirwa mu kitundu kino. emanyikiddwa ng'emmere enkulu.

Mu Busoga ne mu Buganda, omugoyo gwettanirwa nnyo abakyala abakaddiye kubanga kiteeberezebwa nti abakyala abakadde bokka be balina obugumiikiriza okuguteekateeka olw’enkola y’okugutegeka erwaawo.`

Ekisinga okugereesebwa ku Mugoyo mu Buganda kiri nti abaagalana ababiri tebalina kugwegabula. Kiteeberezebwa nti ekikolwa ng’ekyo kisobola okuzikiza omukwano gwabwe era kiyinza n’okuviirako omukwano okusaanawo. 

## Enkola z’okuteekateeka
Ekuteekateeka Omugoyo kubaamu ebijanjaalo ebimyufu ebya Nambaale ne Lumonde.

## Enkola y’okufumba
Enkola y’okufumba etandikira n'okufumba ebijanjaalo ebikalu ebya Nambaale n’omunnyo okutuusa nga bigonze. Olwo Lumonde owa kakobe awaatibwa n'asaaniikibwa mu ndagala okutuusa lw'agonda. Oluvannyuma ebijanjaalo ne Lumonde bisottebwa wamu okukola emmere eno. 

Omugoyo guteekebwateekebwa ku kyoto ky'enku ng’omukka oguva mu nku gwongera obuwoomi obw’amaanyi mu Mugoyo mu kiseera ky’okufumba ekimanyiddwa ng'okuboobeeza. Mugoyo gusobola okugabula ne kaawa oba caayi ku ky’enkya. Omuntu asooka kugukalirira mu ndagala ku ssigiri y'abaganda ey’ekinnansi emanyiddwa n'ekyoto . 

## Era laba

* Lumonde
* Ebijanjaalo
* Emmere ya Uganda
* Olukalala lw'emmere y'Afirika
* Olukalala lw’obuuji

## Ebiwandiiko ebikozesebwa
Kikomando

**Ekikomando** mmere mu Uganda erimu chapati n’ebijanjaalo.   Y'eyawukana ku  rolex . Emmere eno yatandikibwawo ku ntandikwa y’emyaka gya 2000.  

## Ensibuko
Erinnya lino, kikomando, lyayiiyizibwa Omuyimbi Munnayuganda, Bobi Wine, eyayimba ku mmere eno mu lumu ku nnyimba ze.   Bannayuganda bagamba nti okulya ekikomando kufuula omuntu ow'amaanyi nga Arnold Schwarzenegger mu firimu ye, *[[:en:Commando_(1985_film)|Commando]]* .  ​​    Ekikomando kikolebwa nga basaze Chapati ya Uganda eno ng'eyawukana ne Chapati ya India olw'okuba nti yyo ekolebwa mu nggano ennafu n'ebijanjanjaalo mu kifo ky'enngano enzito. Okwongereza ku bijanjaalo ebisiike, abamu ekikomando bagigattamu Ova, ssupu w'ennyama, gurweevi, enkoko, oba ekibumba. Emmere eno egabulwa  mu midaala gy’emmere ey’oku nguudo ne mu bifo ewatundibwa eby’okulya eby’omulembe mu ggwanga.   Kikozesebwa nnyo abayizi ba yunivasite olw’ebbeeyi yaakyo eyawansi. 

## Era soma

* Sombe
* Eshabwe
* Malewa
* Firinda

## Ebiwandiiko ebikozesebwa
Kachumbari

**Kachumbari** ye saladi ey’ennyaanya n'obutungulu era nga yettanirwa nnyo mu mmere y’omu kitundu ky’ennyanja ennene mu Afrika . Eno y'e mmere ya saladi etafumbibwa nga mulimu ennyanya ezisalasaliddwa, obutungulu ne kaamulali.  Ebika bya kachumbari eby'enjawulo zisobola okusangibwa mu Kenya, Tanzania, Rwanda, Uganda, Burundi ne mu mawanga g'amaserengeta ga Afrika okuli Malawi ne Congo. 

Ekigambo ky'oluswayiri *kachumbari* kyasibuka mu kigambo ky'oluyindi *[[:en:Cachumber|cachumber]]* . Kacuhumbali akolebwa mu butungulu obubisi obusalesale nga bugattiddwa mu nnyaanya embisi, nga mumansiddwaamu amatondo g'enniimu oba vinegar n’omunnyo omutonotono.

## Enkozesa
Kachumbari akozesebwa nga saladi ateekebwa ku mmere oba aliibwa ng'emmere enkulu. Mu Kenya, agabulibwa ne ''pilau'',  omuchmo,  oba *[[:en:Nyama_choma|enyama enjokye]]* n'akawunga . Mu Tanzania, ziriibwa n’omuceere gwa pilau oba *[[:en:Biryani|biryani]]* . Mu Malawi, zitera okuliibwa ku bwazo ng’emmere endala yonna eya saladi, ate mu Uganda etera okuliibwa ne *nyama enjokye*.

## Enjawulo
Ebirungo ebirala, gamba ng'ennimaawa oba enniimu, kotimiiri, parsley, ovakedo, oba cucumber, ate mu mbeera ezimu walagi, nabyo bisobola okutekebwaamu, abamu bakyusaamu mu nteekateeka y’emmere eno nebateekamu kaamulali ow'enjawulo. 

Kachumbari yettanirwa nnyo mu kitundu ekya African Great Lakes kyonna era zisobola okuliibwa n'omuceere gwa pilau wa Africa ne *biryani* ya Africa . Mu Malawi, ziyitibwa *sumu* oba *shum* oba salad z'ennyaanya n'obutungulu.

## Era laba
 

* Afghan salad, saladi efaananako bwetyo okuva mu Afghanistan
* Arab salad, saladi efaananako bwetyo okuva mu nsi z’Abawalabu
* Çoban salatası, saladi efaananako bwetyo okuva mu Butuluuki
* Greek salad, saladi efaananako bwetyo okuva mu Buyonaani
* Israeli salad, saladi efaananako bwetyo okuva mu Yisirayiri
* Kachumber, saladi efaananako bwetyo okuva e Buyindi
* Pico de gallo, salsa efaananako bwetyo okuva e Mexico
* Serbian salad, saladi efaananako bwetyo okuva e Serbia
* Shirazi salad, saladi efaananako bwetyo okuva e Iran
* Shopska salad, saladi efaananako bwetyo okuva e Bulgaria
* Olukalala lw'emmere y'Afirika
* Olukalala lw’emmere y’obutungulu
Nangnang fish

**Ebyennyanja bya Nangnang** era bimanyiddwa nga ***Brycinus nurse*** oba **Onang nang** kika kya byennyanja ebisangibwa mu disitulikiti y'e Pakwach mu kitundu kya West Nile ku mabbali g'omugga Nile . Ebika by’ebyennyanja bino bisangibwa mu Pakwach mwokka. Eby'ennyanja bino bisiikibwa mu butto ayokya era bigulibwa abantu b'omukitundu ekyo n’abatambuze abatambulira ku luguudo oluva e Kampala okudda e Arua. Ebyennyanja bino bitundibwa era abatunzi bafuna sente ezirabira amaka gaabwe.   

## Okunnyonnyola
Nangnang kyenyanja kitono mu langi eya grey nga mulimu ne langi ya zaabu nga kiriibwa abantu b'e Alur .  Kisangibwa mu mazzi agataliimu munnyo nga White Nile  n’emigga egirimu amazzi amapya.  Kano kampwakimpwaki nga bakaaliira ku lugendo. Mu kiseera ky’okubiteekateeka, ebyennyanja bino binaazibwa, ne bisunsulwa mu bunene ebw’enjawulo oluvannyuma ne bisiikibwa okuva ku langi eya grey okudda mu kitaka eya zaabui

## Era laba

* Nsenene
* Alakena
* Emmere ya Uganda

## Ebiwandiiko ebikozesebwa
Malewa

**Malewa** gaba mabanda agakaliriddwa nga gakazibwa okusobola okugakuuma. Amabanda gano gakulira mu nsiko y'ebuvanjuba bwa Uganda okwetooloola olusozi Elgon mu disitulikiti y’e Bududa, Sironko ne Mbale.

## Ensibuko
Amalewa gasibuka mu Buvanjuba bwa Uganda mu kitundu kya Bugisu . Gaasooka kuliibwa ng'emmere oluvannyuma ne gatandika okufumbibwa ng'enva nga zitabuddwwamu entungo oba ebinazi. Amalewa gakola ekitundu kinene ku mikolo mu Bugisu okugeza okusala Embalu, n'embaga z’ekinnansi.  

## Ebirungo

* Malewa
* Amazzi
* Omunnyo
* Ekipooli

## Okuteekateeka
Amalewa bagafumbira mu mazzi okugayonja olwo wegayungira wasalibwa ne gasigaza ebitundu bya wakati nga bino bisalasalibwa obutundutundu obutonotono. Omunnyo guteekebwamu nga gafumbibwa okusobola okugagonza. Oluvannyuma bassaamu ebinazi n’omunnyo ne bafumba enva zino okufuna obuwoomi. Enva z'a malewa zigabulibwa n'a matooke, Muwogo, Lumonde, Omuceere oba Akawunga .  

## Enjawulo
Malewa gasobola okugabulibwa n’olya nga mabisi, nga gafumbiddwa oba nga gatokoseddwa.

## Era soma

* Sombe
* Eshabwe
* Matooke

## Ebiwandiiko ebikozesebwa
Otole dance

**Otole** mazina agabiibizibwa mu lutalo ag'obuwangwa bwa Acholi . Ekigendererwa kyago kuyigiriza bavubuka ba Acholi ku biki byebalina okusuubira mu kiseera ky’okulwana. Abeetaba mu mazina gano kuliko abasajja n’abakazi ab’amaanyi ab’emyaka wakati wa 30-50. 

## Ebigendererwa
Amazina ga Otole gaalina ebigendererwa ebiwerako, omuli:  

* Okweteekateeka omubiri okulwana
* Okwegezaamu mu nsengeka z’okulumba n’obukodyo.
* Okwetegekera okuklwana n'efujjo mu birowoozo 
* Okusitula obuwagizi bw’abantu eri ekiteeso ky’okulwana

## Okunnyonnyola
Amazina Otole gategekebwanga ku mulanga gw’omutaka.  Amazina gano mwabangamu okujaguza obuwanguzui n’entalo ez’ebicupuli. Mu kiseera ky’amazina ga Otole, abasajja bayambalanga amaliba g’engo n'ebyooya bya Ssekkokko, era basitulanga amayembe,  engabo, n’amafumu.   Abakazi baasitulanga obubazzi obutono obw'emiti oba emiggo egitalina nkula.  

Omuyimbi omukazi omukulu atandika amazina n'enduulu, era omusajja akulembera n’atandika okugegenya okulwana.  Amazina ga Otole gawerekerwako enggoma, era abeegeetabamu bayimba oba okuleekaana ennyimba z’olutalo.  

Mu mazina gano, abakyala batambulira mu kibinja nga bakuumibwa abasajja ku ma bbali akabonero akalaga nti abasajja bakakasa obukuumi eri abakyala. 

## Ebiwandiiko ebikozesebwa
Ewoya Dance

**Amazina ga Ewoya** mazina ga kinnansi ag'abantu b'e Jie abasangibwa mu mambuka ga Uganda mu kitundu kya Karamoja mu disitulikiti ya Kotido . gazingiramu okubuuka waggulu obusimba.  Amazina gano gakozesebwa nnyo mu kunoonya ababeezi ng'abakazi n’abasajja babuuka era oyo asinga okubuuka waggulu y’afuna omubeezi asinga obulungi. https://www.101lasttribes.com/tribes/dodoth.html **Amazina ga Ewoya** ag'abantu b'e Jie gafaananako n'ag'Abamaasai, n'aKaramojong . Aba Jie boogera olulimi olukozesebwa mu bantu b'e Karamojong . 

## Era laba

* Ennono za Uganda
* Ennono za Uganda
* Abantu b'e Gisu
* Ekika ky'Abasamia

## Ebiwandiiko ebikozesebwa
Okeme

**Amazina ga Okeme** mazina ga kinnansi ga Lango . Gatera okuzinibwa ku mikolo gy'embaga, ku mikolo gy’obuwangwa egy’okwanjula , n’emikolo gy’okutikkirwa. 

## Okwoolesa
Okeme mazina agakwataganya ennyo abantu ng’abazinyi babuuka nga bwe bakuba ebigere ku ttaka. Bakozesa amaanyi mangi nga bwe babuuka, nga bazinira ku mudigido gw’enggoma nga bwe bayimbira abalabi.

Okwolesa amazina gano kiwa omukisa abantu bonna ababa beetabye ku mukolo  okwegatta ku bazinyi nebanyumirwa okuzina nga bwebasanyuka 

## Ensibuko
Ensibuko y'amazina ga Okeme yava ku bantu b’e Lango lwe baasenga mu disitulikiti z’e Otuke ne Alebtong eziriwo kati.  

## Era laba

* Abantu ba Buganda
* Ennono za Uganda
* Ennono za Uganda
* Abantu b'e Gisu

## Ebiwandiiko ebikozesebwa